
___________________________________________________________________________



MEGHÍVÓ

Gógánfa Község Polgármestere a 2011. évi CLXXIX. tv. 45. §-ában biztosított jogkörömben eljárva 2014. augusztus 29. napján (pénteken) 14.00 órakor a nyílt önkormányzati képviselő-testületi ülést összehívom.



Helye: Gógánfa, Deák F. u. 23.



Napirend: 
1./	Helyi Választási Bizottság megválasztása Gógánfa településen
	Előadó: Bencze Gyöngyi HVI vezető

2./	A közterületek elnevezéséről és a házszám-megállapítás szabályairól szóló rendelet megalkotása
	Előadó: Bencze Gyöngyi jegyző

3./ 		Vegyes ügyek



Tisztelt Képviselő-testületi tag!



Az ülésre tisztelettel meghívom, a napirend fontossága miatt megjelenésére feltétlen számítok.


Gógánfa, 2014. augusztus 27.				
						Tisztelettel:
									Damjanovics József
									polgármester




Gógánfa Község Önkormányzat Képviselő-testülete
8346 Gógánfa, Deák F. u. 23.

Szám: 515/10/2014.

J e g y z ő k ö n y v :

Készült: Gógánfa Község Önkormányzat Képviselő-testületének 2014. augusztus 29-én, 14.00 órai kezdettel, Gógánfa Község Önkormányzatának tanácskozótermében megtartott nyílt üléséről.


Jelen vannak:	Damjanovics József polgármester,
			Venczel József alpolgármester,
			Nagy Márta képviselő,
			Nagy Róbert képviselő

Tanácskozási joggal meghívott: Bencze Gyöngyi jegyző,

Jegyzőkönyv vezető: Tordáné Ughy Ilona jegyzőkönyvvezető

Távolmaradását bejelentette:  Dr. Nagy Zoltán képviselő


A lakosság köréből nem jelent meg senki.

___________________________________________________________________________


Damjanovics József polgármester: Köszönti az ülésen megjelent képviselő társait, a jegyzőt és a jegyzőkönyvvezetőt.
A jelenléti ív alapján megállapítja, hogy az öt fő képviselő-testületi tagok közül jelen van négy fő, így az ülés határozatképes. Dr. Nagy Zoltán képviselő távol maradását előzetesen bejelentette.

Javasolja, hogy a meghívóban szereplő napirendi pontok kerüljenek megtárgyalásra, mely szerint:



Napirend: 
1./	Helyi Választási Bizottság megválasztása Gógánfa településen
	Előadó: Bencze Gyöngyi HVI vezető

2./	A közterületek elnevezéséről és a házszám-megállapítás szabályairól szóló rendelet megalkotása
	Előadó: Bencze Gyöngyi jegyző

3./ 		Vegyes ügyek


A polgármester napirendi pontokra vonatkozó javaslatát a képviselő-testület határozathozatal – ellenszavazat és tartózkodás - nélkül egyhangúlag elfogadta.


Napirendi pontok tárgyalása:


1./	Helyi Választási Bizottság megválasztása Gógánfa településen
	Előadó: Bencze Gyöngyi HVI vezető

/Az írásos előterjesztés a jegyzőkönyv mellékletét képezi./


Bencze Gyöngyi jegyző: A választási eljárásról szóló törvény 2013. évi XXXVI. törvény alapján a Helyi Választási Bizottság tagjainak száma meghatározott, akik egy szavazókörös településen ellátják a Szavazatszámláló Bizottsági feladatokat is, 5 tag és 2 póttag szükséges. Az előterjesztést a jegyző készíti és a testület hagyja jóvá. A választási eljárásról szóló törvény 37. § alapján az egyes közjogi tisztségviselők esküjéről és fogadalmáról szóló törvény szerint esküt tesznek. A Vjt. 39. § alapján tagjaik sorából megválasztják az elnököt és a helyettest. Az esküt a polgármester előtt kell letenni. 

Damjanovics József polgármester: Megköszönte a jegyző asszony tájékoztatatását, és kérte a képviselő-testület tagjait, amennyiben egyetértenek a határozati javaslatban foglaltakkal, kézfeltartással szavazzanak.


Gógánfa Község Önkormányzatának képviselő-testülete egyhangúlag, 4 igen szavazattal – ellenszavazat, tartózkodás és határozat hozatal nélkül – meghozta az alábbi határozatot:


32/2014.(VIII.25.) önkormányzati határozatát
Gógánfa Község Önkormányzata Képviselő-testülete megtárgyalta a helyi választási bizottság megválasztására vonatkozó javaslatot és az alábbi határozatot hozta:

1./ A képviselő-testület a helyi választási bizottság tagjainak az  alábbi személyeket választja meg:
- Czili Józsefné,
- Balázsné Arany Erzsébet,
- Veczák Zoltánné,
- Ughy Szabina,
- Szőkéné Minorics Erika tagok,
- Tóth Istvánné,
- Szabóné Talabér Andrea póttagok.

2./ A megválasztott bizottsági tagok megbízatása a következő általános választásra létrehozott választási bizottság alakuló üléséig tart.

3./ A képviselő-testület felkéri a polgármestert, hogy a megválasztott tagok és póttagok eskütételéről gondoskodjon.

Határidő: 5 napon belül
Felelős:    Damjanovics József polgármester

2./	A közterületek elnevezéséről és a házszám-megállapítás szabályairól szóló rendelet megalkotása
	Előadó: Bencze Gyöngyi jegyző

/az írásos előterjesztés a jegyzőkönyv mellékletét képezi./


Damjanovics József polgármester: Felkéri a jegyző asszonyt, hogy ismertesse az előterjesztést, amit minden képviselő-testületi tag megkapott.

Bencze Gyöngyi jegyző: Elmondja, hogy a rendelet-tervezet elég részletességgel előkészítésre került. A Veszprém Megyei Kormányhivatal törvényességi felhívást bocsátott ki, hogy az önkormányzatoknak pótolni kell a közterületek elnevezéséről és a házszám-megállapítás szabályairól szóló rendelet megalkotását, mivel ezt a kötelezettségét mind a 11 település elmulasztotta. A leglényegesebb része az, hogy milyen tematika és módszer szerint kell a településeken a házszámozást végezni. Legjellemzőbb a rendelet alkalmazása akkor lesz, ha telek összevonás, telek megosztás lesz folyamatban. Ezt a szabályozást kell alkalmazni az új településrészek alakulásánál, az új utcaneveknél. A házszámtáblák elhelyezése, karbantartása az ingatlan tulajdonosok feladata, az utcanév táblák elhelyezése, karbantartása pedig az önkormányzat feladata. 

Nagy Márta képviselő: Véleménye szerint a Kápolna házszámilag sem a Vasút utcához, sem a Tihany utcához nem tartozik.  Ha már egyszer szebbé tettük a környezetét, igazán lehetne illetni valami elnevezéssel, pld.: Kápolna tér. Ugyan ez a helyzet a „Megyefű”-nél lévő közpark esetében is.

Damjanovics József polgármester: Egyetértett Nagy Márta hozzászólásával. Tájékoztatásképpen elmondta, hogy a ’”Megyefű”-nek csak helyrajzi száma van.

Bencze Gyöngyi jegyző:  Tájékoztatja a képviselő-testületet, hogy a választásokat követően lehet csak közterület elnevezését  módosítani, jelenleg erre jogszabály nem ad lehetőséget. A képviselő-testületnek kell róla dönteni, majd gondoskodni kell az átvezetéséről a népesség nyilvántartás rendszerén, majd azt követően pedig a Földhivatalnál.

Damjanovics József polgármester: Kéri a testület tagjait amennyiben egyetértenek azzal, hogy a közterületek elnevezéséről és a házszám-megállapítás szabályairól szóló rendelet megalkotásra kerüljön, kézfeltartással szavazzanak.



Gógánfa Község Önkormányzatának Képviselő-testülete egyhangúlag, 4 igen szavazattal – ellenszavazat és tartózkodás nélkül – a következő rendeletet alkotja:



Gógánfa Község Önkormányzata Képviselő-testületének
5/2014. /IX.15./ rendelete a közterületek elnevezéséről és a házszám-megállapítás szabályairól

/A rendelet a jegyzőkönyv mellékletét képezi./


3./	Vegyes ügyek
3.1.	Gógánfa Vasút u. 98/1. szám alatti önkormányzati lakás bérleti jogának meghosszabbítása

Damjanovics József polgármester:  Elmondja, hogy Zsömléné Landi Enikő, mint a Gógánfa, Vasút u. 98/1. sz. alatti önkormányzati lakásbérlője kérte a képviselő-testületet, hogy a lakás bérleti joga kerüljön meghosszabbításra, mivel az, a 62/2013.(VII.25.) sz. önkormányzati határozat értelmében ebben a hónapban lejár. Javasolja a testületnek, hogy a lakás bérleti joga legyen meghosszabbítva 2015. augusztus 31-ig. 
Kérem, aki a javaslatommal egyetért, kézfeltartással szavazzon.


Gógánfa Község Önkormányzatának képviselő-testülete egyhangúlag, 4 igen szavazattal – ellenszavazat, tartózkodás és határozat hozatal nélkül – meghozta az alábbi határozatot:



33/2014. (VIII.29.) számú önkormányzati határozat
Gógánfa Község Önkormányzatának Képviselő-testülete az önkormányzati tulajdonú Gógánfa, Vasút u. 98/1. szám alatti lakás bérleti jogát 2015. augusztus 31-ig Zsömléné Landi Enikő részére meghosszabbítja. 
A képviselő-testület felkéri a polgármestert, hogy a hozott döntésről a bérlőt értesítse.
Határidő:	2014. szeptember 10.
Felelős:	Damjanovics József polgármester


3.2.	Gógánfa falumegújításra és fejlesztésre nyújtott támogatási (játszótér) kérelem elutasítása


Damjanovics József polgármester: tájékoztatja a képviselő-testület tagjait, hogy a Mezőgazdasági és Vidékfejlesztési Hivataltól 2014. augusztus 15-én kaptak egy határozatot, melynek értelmében a támogatási jogosultsággal összefüggésben kifizetett támogatási összeg visszaköveteléséről döntöttek.
Az Európai Csalás Elleni Hivatal (OLAF) a játszóterek építése és felújítása tárgyú vizsgálatának eredményeként feltárta, hogy a jogosultság felhasználása során visszaélésre került sor, ugyanis az igényelt támogatási összeg reális értékét igazolni hivatott árajánlatokon a tényleges piaci árnál magasabb összegek kerültek feltüntetésre. 
Felvettük a kapcsolatot a pályázat projektmenedzsmentével, az INFO-DATAX Kft-vel. Ők is felháborítónak tartják az OLAF állításait, valamint az MVH döntései véleményük szerint is megalapozatlan és nem a jogállamisághoz méltó. 

Segítségüket ajánlották fel jogászukkal egyeztetett módon a fellebbezés benyújtásához.
A fellebbezés augusztus 21-én benyújtásra került.


A képviselő-testület a polgármester tájékoztatóját egyhangúlag – ellenszavazat, tartózkodás – és határozat hozatal nélkül elfogadta.



Több napirend nem lévén a polgármester az ülést 14 óra 30 perckor bezárta.




K.m.f.





Damjanovics József							Bencze Gyöngyi
    polgármester							       jegyző

